ซีพี รุกถือหุ้น ดีนแอนด์เดลูก้า 49%
ตั้งเป้าสยายปีกร้านกาแฟมังกร 500 สาขาใน 5 ปี,นายสรพจน์ เตชะไกรศรี ประธานเจ้าหน้าที่บริหาร บริษัท เพซ ดีเวลลอปเมนท์ คอร์ปอเรชั่น จำกัด (มหาชน) เปิดเผยว่า เพซฯ มีความยินดีที่จะประกาศความร่วมมือระหว่าง DEAN & DELUCA China (HK) Co., Limited บริษัทในเครือของเพซฯ กับ Kinghill Overseas Holding Limited (Kinghill) ซึ่งเป็นบริษัทย่อยในเครือ ซีพี กรุ๊ป ในการขยายธุรกิจ ดีน แอนด์ เดลูก้า ในประเทศจีน โดยตั้งเป้าขยายร้านดีน แอนด์ เดลูก้า 500 สาขา ภายในเวลา 5 ปี โดยเพซฯ ได้เข้าทำสัญญาเพื่อกำหนดกรอบข้อตกลงกับ Kinghill ที่จะให้สิทธิแฟรนไชส์หลักแต่เพียงผู้เดียวแก่ Kinghill ในการเปิดและบริหารจัดการร้านกาแฟและมาร์เก็ต ดีน แอนด์ เดลูก้า ในสาธารณรัฐประชาชนจีนเป็นระยะเวลา 5 ปี โดย Kinghill สามารถขยายระยะเวลาออกไปได้ตามเงื่อนไขที่กำหนดไว้ในสัญญาฉบับนี้,นายสรพจน์ กล่าวต่อว่า นอกจากนี้ Kinghill ยังได้แสดงความสนใจที่จะลงทุนในบริษัท DEAN & DELUCA China (HK) Co., Limited โดยได้เข้าทำสัญญาเพื่อกำหนดกรอบข้อตกลงกับ DEAN & DELUCA Asia (Thailand) ltd. เพื่อเปิดโอกาสให้ Kinghill สามารถเข้ามาซื้อหุ้นไม่เกิน 49% ใน DEAN & DELUCA China (HK) Co., Ltd. โดยคาดว่าจะได้ข้อสรุปเรื่องนี้ภายในวันที่ 31 ต.ค.61 ทั้งนี้ การเข้าทำสัญญาแฟรนไชส์หลักและการทำสัญญาให้สิทธิในการซื้อหุ้นดังกล่าวข้างต้น จะต้องได้รับการอนุมัติและความยินยอมจากธนาคารไทยพาณิชย์ จำกัด (มหาชน),ซีพี และ Kinghill มีความพร้อมและความเชี่ยวชาญในตลาดประเทศจีน ไม่ว่าจะเป็นในด้านรีเทล โลจิสติกส์ อสังหาริมทรัพย์ และอีคอมเมิร์ซและเครือข่ายดิจิทัล ประกอบกับความเชี่ยวชาญของเพซฯ และ ดีน แอนด์ เดลูก้า ด้านดีไซน์ และการคัดสรรสินค้าที่มีคุณภาพเยี่ยม จะทำให้แบรนด์ ดีน แอนด์ เดลูก้า ซึ่งเป็นแบรนด์ที่นับได้ว่ามีศักยภาพสูงได้รับการตอบรับและชื่นชอบจากผู้บริโภคชาวจีนได้อย่างรวดเร็ว
เพซฯ มีความยินดีที่จะประกาศความร่วมมือระหว่าง DEAN & DELUCA China (HK) Co., Limited บริษัทในเครือของเพซฯ กับ Kinghill Overseas Holding Limited (Kinghill)
ซีพี,ร้านกาแฟ,ดีน แอนด์ เดลูก้า,Kinghill,จีน